Diari Oficial de la Generalitat Valenciana


Sumari del DOGV 4738, del 23-04-2004 (2004/3865)

Notificació a Francisco Ballesteros García. Expedient número 515/2281 BPQ.
--------------------------------------------------------------------------

### Dades del document

Número de DOGV
:   4738

Data del DOGV
:   23-04-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/3865


Organisme emissor
:   Conselleria de Territori i Habitatge

Tipus de document
:   Anunci

Notificació a Francisco Ballesteros García. Expedient número 515/6572 KOA. [2004/M3865]
  
De conformitat amb el que s'ha acordat per aquesta Sotssecretaria, i a l'empara del que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte es notifica a Francisco Ballesteros García, amb últim domicili conegut al carrer de Germanies, número 4, 12809 Castelló de la Plana, proposta de Resolució, de data 20 de gener de 2004, dictada en l'expedient sancionador 515/6288 GHX, que s'està tramitant a la Unitat d'Inspecció del Territori d'aquesta Conselleria:
  
Examinat l'expedient sancionador instruït contra Francisco Ballesteros García, com a conseqüència de les actuacions prèvies practicades a l'empara de l'article 12 del Reial Decret 1.398/1993, de 4 d'agost, pel qual s'aprova el reglament de procediment per a l'exercici de la potestat sancionadora.
  
El director general de Qualitat Ambiental després de dictar l'acord d'iniciació, de data 6 de novembre de 2003, nomenada la corresponent instructora i secretària, de conformitat amb el que disposa l'article 135 de la Llei 30/1992 de Règim Jurídic de les Administracions Públiques i del Procediment Administratiu Comú i de l'article13 paràgraf 2 del Reial Decret 1.398/1993, de 4 d'agost, pel qual s'aprova el reglament del procediment per a l'exercici de la potestat sancionadora.
  
Després de comunicar el dit acord en data 25 de desembre de 2003 en el qual s'imputaven els fets següents:
  
Que, en data 22 d'agost de 2003, sobre les 12,15 hores, el Seprona de la Guàrdia Civil de Castelló ha pogut constatar que Francisco Ballesteros García ha realitzat una crema d'uns 25 kg de cable de coure a cel obert, mancant d'autorització administrativa per a això. La crema es realitza en el paratge Pau Gumbau, al terme municipal de Castelló de la Plana, infringint el que estableix l'article 47.2 de la Llei 10/2000 de Residus de la Comunitat Valenciana.
  
Vistes les al·legacions manifestades per Francisco Ballesteros García, que en essència manifesta:
  
«Estic en l'atur i sóc insolvent, i estic a l'espera de treball per al mes següent.»
  
Davant de les anteriors manifestacions cal oposar els següent arguments:
  
Que en data 7 de gener de 2004, ha tingut entrada en aquesta unitat administrativa escrit de ratificació per part de l'agent que va realitzar la denúncia de data 22 d'agost de 2003 i que va donar origen a la incoació del present expedient sancionador 515/0340 SEH.
  
Que els fets imputats a Francisco Ballesteros García es consideren suficientment provats per raó de la ratificació efectuada per l'agent denunciant.
  
Per tant, els fets imputats es consideren suficientment demostrats en els termes assenyalats en l'article 137 paràgraf 3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que estableix: els fets constatats per funcionaris a qui se'ls reconeix la condició d'autoritat, i que es formalitzen en document públic observant els requisits legals pertinents tindran valor provatori, sempre que com en la tramitació del present expedient, l'interessat tinga possibilitat de contradir el seu contingut.
  
La presumpció de veracitat de les actes administratives les converteix en una prova documental privilegiada, ja que s'atorga legalment el contingut de tals documents a la virtualitat de fonamentar per si sola la resolució administrativa sancionadora, sempre que el dit contingut no siga desvirtuat pel presumpte responsable, desplaçant-se d'aquesta manera la càrrega de la prova, com ha sigut assenyalat per les següents sentències del Tribunal Suprem 3a 7a de 4 de juny de 1990, 3a 7a de 25 de juny de 1991 i 3a 7a de 18 de desembre de 1991.
  
Vist que les al·legacions realitzades no desvirtuen els fets imputats.
  
Vistos l'article 73. 4 b) en relació amb l'article 73. 5 c) de la Llei 10/2000 de Residus de la Comunitat Valenciana en què es qualifica la infracció com lleu.
  
Vist l'article 75 paràgraf 2 de la Llei 10/2000, de 12 de desembre, de Residus de la Comunitat Valenciana, que estableix les sancions corresponents a cada tipus d'infracció, tingut en compte l'article 80 de la citada llei que determina les competències sancionadores.
  
L'instructor formula la següent:
  
Proposta de resolució
  
Que se li impose a Francisco Ballesteros García una sanció de 301 euros (tres-cents un euros), per la falta lleu tipificada en l'article 73.4.b) en relació amb l'article 73.5 c) de la Llei de la Generalitat Valenciana 10/2000, de 12 de desembre, de Residus de la Comunitat Valenciana.
  
Per raó del que disposa l'article 19 del Reial Decret 1.398/1993, de 4 d'agost, se li notifica la present proposta de resolució acompanyada de la relació de documents que apareguen en l'expedient i se li concedeix un termini de 15 dies, comptadors a partir del dia següent a la seua recepció, perquè formule les al·legacions i presente els documents i informacions que estime pertinents.
  
Documents:
  
1. Denúncia realitzada pel Seprona, de data 22 d'agost de 2003.
  
2. Acord d'iniciació de l'expedient sancionador 515/0068 CNB, de data 6 de novembre de 2003.
  
3. Escrit d'al·legacions presentat per Francisco Ballesteros García, de data 26 de novembre de 2003.
  
4. Escrit de ratificació de la denúncia que va donar lloc a l'inici del present expedient sancionador, de data registre d'entrada 7 de gener de 2004.
  
I perquè servisca de notificació a l'interessat mencionat anteriorment, s'expedeix el present edicte.